pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่าเร่งตรวจสอบกรณีเรือสมูธซี 18 เสียการทรงตัว บริเวณตำบลทรงคนอง อำเภอพระประแดง จังหวัดสมุทรปราการ
วันจันทร์ที่ 10 ตุลาคม 2565
กรมเจ้าท่าเร่งตรวจสอบกรณีเรือสมูธซี 18 เสียการทรงตัว บริเวณตําบลทรงคนอง อําเภอพระประแดง จังหวัดสมุทรปราการ
...
กรมเจ้าท่าเร่งตรวจสอบกรณีเรือสมูธซี 18 เสียการทรงตัว บริเวณตําบลทรงคนอง อําเภอพระประแดง จังหวัดสมุทรปราการ
ตามนโยบายรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่า (จท.) ตรวจสอบ คุมเข้มความปลอดภัยในการเดินเรือทุกชนิด โดยเฉพาะอย่างยิ่งช่วงที่มีการปล่อยน้ําจากเขื่อนจํานวนมาก ทําให้มีกระแสน้ํารุนแรง ซึ่งมีผลกระทบต่อการเดินเรือ ให้มีการควบคุมดูแลและกํากับให้ผู้ควบคุมเรือทุกลํา เดินเรือด้วยความระมัดระวังมากที่สุด
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กระทรวงคมนาคม ได้มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย สั่งการสํานักงานเจ้าท่าภูมิภาคที่ 6 สาขาสมุทรปราการ ติดตามสถานการณ์ พร้อมสอบสวนกรณีเหตุการณ์เรือสมูธซี 18 เสียการทรงตัว เมื่อวันที่ 8 ตุลาคม 2565 เวลาประมาณ 20.00 น. โดยสํานักงานเจ้าท่าภูมิภาคสาขาสมุทรปราการ ได้รับแจ้งเหตุฯ ดังกล่าวว่า เรือสมูธซี 18 สวนกับเรือลําเลียงขณะน้ําลง ทําให้เรือเสียการทรงตัว บริเวณตําบลทรงคนอง อําเภอพระประแดง จังหวัดสมุทรปราการ
จากการตรวจสอบเรือสมูธซี 18 หมายเลขทะเบียนเรือ 590000037 ขนาด 5,169 ตันกรอส ประเภทเรือกลเดินทะเลเฉพาะเขต ประเภทการใช้บรรทุกผลิตภัณฑ์น้ํามันที่มีจุดวาบไฟต่ํากว่า 60 องศาเซลเซียส มีใบอนุญาตใช้เรือถูกต้อง ออก ณ วันที่ 3 มีนาคม 2565 ใบอนุญาตใช้เรือหมดอายุในวันที่ 2 มีนาคม 2566 ทั้งนี้ เรือสมูธซี 18 ได้ออกเดินทางมาจากเกาะสีชัง จังหวัดชลบุรี เพื่อขนถ่ายสินค้าที่ท่าเทียบเรือบริษัท บางจาก คอร์ปอเรชั่น จํากัด (มหาชน) ท่าหมายเลข 18 E โดยมีนายรักษา ทัศนาแท้ เป็นผู้ควบคุมเรือ มีประกาศนียบัตรผู้ควบคุมเรือถูกต้อง ออกโดยกองมาตรฐานคนประจําเรือ จท. และถือประกาศนียบัตรนําร่องพิเศษ โดยผู้ควบคุมเรือให้การว่า ขณะเกิดเหตุเป็นเวลาประมาณ 18.30 น. ได้นําเรือเข้าร่องน้ําแม่น้ําเจ้าพระยาจนมาถึงบริเวณตําบลทรงคนอง อําเภอพระประแดง จังหวัดสมุทรปราการ ได้สวนทางกับเรือลําเลียงกลางแม่น้ําที่กําลังเดินทางมุ่งหน้าไปยังปากร่องแม่น้ําเจ้าพระยา ขณะนั้นมีเรือลําเลียงพ่วงจูงมาลําสุดท้ายได้เบี่ยงเข้าบริเวณฝั่งแม่น้ําเจ้าพระยาฝั่งตะวันตก หรือทางกราบขวาของเรือสมูธซี 18 ทําให้ผู้ควบคุมเรือสมูธซี 18 ทําการบังคับเรือเพื่อหลบเลี่ยงเรือลําเลียงที่สวนมา โดยบังคับเรือไปทางแม่น้ําเจ้าพระยาฝั่งตะวันตก พร้อมทําการทิ้งสมอ จํานวน 2 ตัว ลงทันที และใช้เครื่องจักรถอยหลัง เพื่อทําให้เรือหยุดเคลื่อนที่ไปด้านหน้า ไม่ให้เกิดผลกระทบต่อประชาชนและสร้างความเสียหายในวงกว้าง ทําให้ไม่มีผู้ได้รับบาดเจ็บหรือเสียชีวิต และไม่พบคราบน้ํามันหลุดลอดออกมาจากตัวเรือแต่อย่างใด
ภายหลังเกิดเหตุ เรือสมูธซี 18 ได้เดินทางไปเทียบท่าที่ท่าเทียบเรือบริษัท บางจาก คอร์ปอเรชั่น จํากัด (มหาชน) ท่า 18 E จากเหตุการณ์ดังกล่าว สํานักงานเจ้าท่าภูมิภาคสาขาสมุทรปราการได้ลงพื้นที่ตรวจสอบ พร้อมทั้ง​ประสานไปยังผู้ควบคุม​เรือสมูธ​ซี​ 18 และเรือลากจูง​ และผู้ที่เกี่ยวข้อง​เข้าให้ถ้อยคํา ณ สํานักงานเจ้าท่าภูมิภาค สาขาสมุทรปราการ ในวันที่ 10 ตุลาคม 2565 พร้อมกันนี้ได้มีการออกประกาศกรมเจ้าท่า ฉบับที่ 66/2565 ให้ระมัดระวังการเดินเรือ พร้อมร่วมกับสํานักความปลอดภัยและสิ่งแวดล้อมทางน้ํา จท. เร่งสอบสวนและกําหนดมาตรการอย่างเคร่งครัดเพื่อไม่ให้เกิดเหตุการณ์ดังกล่าวต่อไป
รัฐบาลไทย-ข่าวทำเนียบรัฐบาล-ดีอีเอส ถวายผ้าพระกฐินพระราชทาน ประจำปี 2565
วันศุกร์ที่ 28 ตุลาคม 2565
ดีอีเอส ถวายผ้าพระกฐินพระราชทาน ประจําปี 2565
ดีอีเอส ถวายผ้าพระกฐินพระราชทาน ประจําปี 2565
วันนี้(28ตุลาคม2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานในพิธีถวายผ้าพระกฐินพระราชทานกระทรวงดิจิทัลเพื่อเศรษฐกิจและสังคมประจําปี2565ณวัดหงส์รัตนารามราชวรวิหารแขวงวัดอรุณเขตบางกอกใหญ่กรุงเทพฯพร้อมด้วยผู้บริหารข้าราชการพนักงานในสังกัดกระทรวงฯเข้าร่วมพิธีโดยมียอดเงินบริจาคถวายผ้าพระกฐินพรระราชทานกระทรวงดิจิทัลเพื่อเศรษฐกิจและสังคมประจําปี2565ทั้งสิ้น4,118,366.53บาท(สี่ล้านหนึ่งแสนหนึ่งหมื่นแปดพันสามร้อยหกสิบหกบาทห้าสิบสามสตางค์)พร้อมนี้ประธานฯในพิธีได้มอบทุนการศึกษาให้แก่โรงเรียนวัดหงส์รัตนารามในครั้งนี้ด้วย
*******************
รัฐบาลไทย-ข่าวทำเนียบรัฐบาล-อว. ร่วมแสดงพลังปลูกต้นไม้ล้านต้น ล้านความดี เพิ่มพื้นที่ป่า พัฒนาประเทศ
วันพุธที่ 5 ตุลาคม 2565
อว. ร่วมแสดงพลังปลูกต้นไม้ล้านต้น ล้านความดี เพิ่มพื้นที่ป่า พัฒนาประเทศ
อว. ร่วมแสดงพลังปลูกต้นไม้ล้านต้น ล้านความดี เพิ่มพื้นที่ป่า พัฒนาประเทศ
29 กันยายน 2565ศาสตราจารย์พิเศษ ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วยดร.ดนุช ตันเทอดทิตย์เลขานุการ รมว.อว. และ ดร.ลัทธจิตร มีรักษ์ ผู้ช่วย รมว.อว. ร่วมเปิด “โครงการต้นไม้ล้านต้น ล้านความดี” และมอบกล้าต้นไม้ให้กับตัวแทนนักศึกษา อธิการบดี ภาคีเครือข่ายความร่วมมือในพื้นที่จังหวัดลําปางและผู้นําชุมชน พร้อมร่วมปลูกกล้าไม้ ณ ดอยพระบาท จังหวัดลําปาง อีกทั้งนําคณะนักศึกษาทํากิจกรรมสร้างฝายชะลอน้ํา ณ ริมอ่างเก็บน้ํา ศูนย์การเรียนรู้มหาวิทยาลัยราชภัฏลําปาง โดยมีรศ.ดร.กิตติศักดิ์ สมุทธารักษ์อธิการบดีมหาวิทยาลัยราชภัฏลําปาง และผู้บริหารมหาวิทยาลัยราชภัฏลําปางให้การต้อนรับ พร้อมทั้งมีพิธีการลงนามบันทึกข้อตกลงความร่วมมือ (MOU) ว่าด้วยความร่วมมือการดําเนินงานอนุรักษ์ทรัพยากรป่าไม้ ป้องกันหมอกควันและไฟป่า ฟื้นฟูป่าไม้ และพัฒนา Carbon Credit ระหว่างป่าชุมชนและมหาวิทยาลัยราชภัฏลําปาง
โครงการต้นไม้ล้านต้น ล้านความดีเป็นโครงการสําคัญที่มุ่งเน้นการพัฒนาสังคมและสิ่งแวดล้อม รวมทั้งส่งเสริมและปลูกฝังให้นักเรียน นิสิต นักศึกษา ซึ่งจะเป็นกําลังสําคัญของประเทศในอนาคตได้เกิดการเรียนรู้ด้านการอนุรักษ์ทรัพยากรธรรมชาติ ซึ่ง อว. พร้อมให้การสนับสนุนอย่างเต็มที่ในทุกด้าน“โครงการต้นไม้ล้านต้น”เป็นโครงการที่ส่งเสริมให้นักเรียน นักศึกษาผู้กู้ยืมเงินที่อยู่ในสังกัดกระทรวง อว. และ ศธ. เข้าร่วมโครงการเพื่อทําประโยชน์ต่อสังคมและสาธารณชนด้วยการปลูกต้นไม้จํานวนหนึ่งล้านต้น และกําหนดเป็นชั่วโมงจิตสาธารณะจํานวน 2 ชั่วโมง ต่อการปลูกต้นไม้ 1 ต้น ทําให้เกิดการเรียนรู้การดูแลทรัพยากรธรรมชาติและสิ่งแวดล้อมในระหว่างศึกษา จะทําให้เยาวชนมีความรักในธรรมชาติและสิ่งแวดล้อม ด้วยการปลูกต้นไม้เพื่อฟื้นฟูป่าไม้ให้กับประเทศอีกทางหนึ่ง โครงการนี้ได้รับความร่วมมือจากหน่วยงานต่างๆ และจะเริ่มต้นปลูกในมหาวิทยาลัย เพราะว่าพื้นที่ในมหาวิทยาลัยของไทยถือว่าใหญ่และมีพื้นที่มาก
ศาสตราจารย์พิเศษ ดร.เอนกกล่าวว่า ป่าไม้เป็นประโยชน์ต่อทุกคน การปลูกป่าต้องใช้ระยะเวลา ที่สําคัญต้องปลูกฝังความดีในใจของผู้ปลูกด้วย เพื่อทําให้ทรัพยากรธรรมชาติ แหล่งน้ํา พื้นดินมีความสมบูรณ์ รวมถึงภูมิอากาศที่ดียิ่งขึ้น การร่วมกันปลูกต้นไม้ในวันนี้นอกจากจะทําให้ธรรมชาติดีขึ้น ก็ยังถือเป็นการทําการกุศล สาธารณประโยชน์ต่อประชากรโลกอีกด้วย เนื่องจากน้ําที่เราใช้กันอยู่ในประเทศนี้ล้วนมาจากน้ําในป่าภาคเหนือทั้งสิ้น
ด้านรศ.ดร.กิตติศักดิ์กล่าวว่า โครงการต้นไม้ล้านต้น ล้านความดี มีวัตถุประสงค์เพื่อส่งเสริมให้นักเรียน นักศึกษา ที่อยู่ในสังกัด อว. และกระทรวงศึกษาธิการที่เข้าร่วมโครงการต้นไม้ล้านต้น ล้านความดี ได้ร่วมมือกันทําประโยชน์ต่อสังคมและสาธารณะด้วยการร่วมกันปลูกต้นไม้จํานวนหนึ่งล้านต้นในพื้นที่ต่าง ๆ ทั่วประเทศ รวมถึงเป็นการสร้างจิตสํานึกในการอนุรักษ์ป่าไม้ การดูแลทรัพยากรณ์ธรรมชาติและสิ่งแวดล้อมได้อย่างยั่งยืน
รัฐบาลไทย-ข่าวทำเนียบรัฐบาล-" 1 ศตวรรษ อภิวัฒน์การเรียนรู้สังคมท้องถิ่นไทย" ครบรอบ 100 ปี มรภ.นครสวรรค์ มุ่งขับเคลื่อนพัฒนาพื้นที่ สร้างทักษะแห่งการเรียนรู้ สู่อาชีพที่มั่นคง
วันอังคารที่ 6 กันยายน 2565
" 1 ศตวรรษ อภิวัฒน์การเรียนรู้สังคมท้องถิ่นไทย" ครบรอบ 100 ปี มรภ.นครสวรรค์ มุ่งขับเคลื่อนพัฒนาพื้นที่ สร้างทักษะแห่งการเรียนรู้ สู่อาชีพที่มั่นคง
" 1 ศตวรรษ อภิวัฒน์การเรียนรู้สังคมท้องถิ่นไทย" ครบรอบ 100 ปี มรภ.นครสวรรค์ มุ่งขับเคลื่อนพัฒนาพื้นที่ สร้างทักษะแห่งการเรียนรู้ สู่อาชีพที่มั่นคง
วันที่ 15 สิงหาคม 2565 ณ จังหวัดนครสวรรค์ /มหาวิทยาลัยราชภัฏนครสวรรค์ จัดงานครบรอบ 100 ปีแห่งการสถาปนามหาวิทยาลัยราชภัฏนครสวรรค์ ภายใต้แนวคิด " 1 ศตวรรษ อภิวัฒน์การเรียนรู้สังคมท้องถิ่นไทย" โดยได้รับเกียรติจาก ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดกิจกรรมและปฐากถาพิเศษ ในหัวข้อ การขับเคลื่อนการพัฒนาประเทศไทยด้วยโมเดลเศรษฐกิจ BCG สู่การพัฒนาที่ยั่งยืน ซึ่งมี นายชยันต์ ศิริมาศ ผู้ว่าราชการจังหวัดนครสวรรค์ ผู้ช่วยศาสตราจารย์ ดร.ไชยรัตน์ ปราณี อธิการบดีมหาวิทยาลัยราชภัฏนครสวรรค์ ผู้บริหารเครือข่ายมหาวิทยาลัยราชภัฏ และผู้เข้าร่วมในพิธีเปิดโครงการครบรอบ 100 ปี ร่วมให้การต้อนรับ
ในงานมีการจัดกิจกรรมในเพื่อเฉลิมฉลองการครบรอบ 100 ปีแห่งการสถาปนามหาวิทยาลัยราชภัฏนครสวรรค์ ซึ่งเป็นบทพิสูจน์ความสําเร็จของการดําเนินงานตลอดระยะเวลา 100 ปีแห่งการอภิวัฒน์และเรียนรู้สังคมท้องถิ่นไทยที่ผ่านมา การสร้างคนให้เป็นทรัพยากรอันทรงคุณค่าของชาติ การเสริมสร้างความเข้มแข็งให้แก่ชุมชน และการส่งเสริมวิชาการและวิชาชีพชั้นสูงเพื่อการพัฒนาท้องถิ่นอย่างยั่งยืน โดยในกิจกรรมวันนี้มีการจัดบูธ นิทรรศการ คณะต่าง ๆ ของมหาวิทยาลัยราชภัฏนครสวรรค์ และโรงเรียนต่าง ๆ ของโรงเรียนต่าง ๆ ของจังหวัดนครสวรรค์และจังหวัดใกล้เคียง โดยทางสถาบันวิจัยและพัฒนาได้มีส่วนร่วมในการจัดบูธ โครงการอนุรักพันธุกรรมพืชอันเนื่องมาจากพระราชดําริฯ (อพ.สธ.), บูธโครงการพัฒนาจัดตั้งศูนย์สมุนไพรฯ, บูธแสดงนวัตกรรมหุ่นยนต์ฉีดพ่นสารอาหารพืชฯ เป็นต้น นอกจากนั้นยังมีการมอบรางวัลนักวิจัยดีเด่นของมหาวิทยาลัยเครือข่ายฯ ณ ศูนย์ประชุมและนิทรรศการนานาชาติ มหาวิทยาลัยราชภัฏนครสวรรค์ (ย่านมัทรี)​ ต.พยุหะ อ.พยุหะคีรี จ.นครสวรรค์
ศาสตราจารย์พิเศษ ดร.เอนก เหล่าธรรมทัศน์ กล่าวว่า ผมคิดว่า มรภ.ราชภัฏอยู่ในกระแสของการเปลี่ยนแปลงตลอดระยะเวลา 100 ปีนี้ การทํางานให้ มรภ.ราชภัฏ ถือเป็นโอกาสของชีวิตที่ทําประโยชน์ให้กับบ้านเมือง เป็นผู้บุกเบิกแห่งศตวรรษที่ 2 ของ มรภ.ราชภัฏ ซึ่งจะคํานึงถึงประโยชน์ส่วนร่วมเป็นหลัก และเป็นที่ชัดเจนแล้วว่าภารกิจของ มรภ.ราชภัฏ เป็นมหาวิทยาลัยที่ส่งเสริมทะนุบํารุงการศึกษา สร้างครูอาจารย์ โรงเรียน ให้กับประเทศ อีกอย่างคือเป็นมหาวิทยาลัยแห่งพื้นที่ เราจะต้องทุ่้มเทให้กับพื้นที่ให้ได้มากที่สุด เราต้องเป็นพลังที่สําคัญของพื้นที่และรู้จักพื้นที่ของตนให้ได้มากที่สุด
รัฐบาลไทย-ข่าวทำเนียบรัฐบาล-กสร. แจงลูกจ้างโพสต์บ่นนายจ้าง ต้องดูข้อความที่โพสต์สร้างความเสียหาย ต่อนายจ้างหรือไม่ หากไม่เสียหาย นายจ้างเลิกจ้างต้องจ่ายค่าชดเชย
วันอาทิตย์ที่ 2 ตุลาคม 2565
กสร. แจงลูกจ้างโพสต์บ่นนายจ้าง ต้องดูข้อความที่โพสต์สร้างความเสียหาย ต่อนายจ้างหรือไม่ หากไม่เสียหาย นายจ้างเลิกจ้างต้องจ่ายค่าชดเชย
กรมสวัสดิการและคุ้มครองแรงงาน ชี้แจงกรณีลูกจ้างโพสต์บ่นนายจ้าง สามารถเลิกจ้างได้ โดยไม่ต้องจ่ายค่าชดเชย ต้องพิจารณาว่าข้อความที่โพสต์มีเจตนาหมิ่นประมาทนายจ้างจนได้รับเสียหายหรือไม่
หากไม่ใช่ถ้อยคําที่สร้างความเสียหายต่อชื่อเสียง หรือกิจการของนายจ้าง
กรมสวัสดิการและคุ้มครองแรงงาน ชี้แจงกรณีลูกจ้างโพสต์บ่นนายจ้าง สามารถเลิกจ้างได้ โดยไม่ต้องจ่ายค่าชดเชย ต้องพิจารณาว่าข้อความที่โพสต์มีเจตนาหมิ่นประมาทนายจ้างจนได้รับเสียหายหรือไม่
หากไม่ใช่ถ้อยคําที่สร้างความเสียหายต่อชื่อเสียง หรือกิจการของนายจ้าง นายจ้างเลิกจ้างต้องจ่ายค่าชดเชย
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีที่มีข่าวเผยแพร่บนสื่อออนไลน์ว่าลูกจ้างโพสต์บ่นนายจ้าง สามารถเลิกจ้างได้ โดยไม่ต้องจ่ายค่าชดเชยและสินจ้างแทนการบอกกล่าวล่วงหน้า ทางกรมฯได้ตรวจสอบข้อมูลจากประเด็นดังกล่าวเป็นที่เรียบร้อยแล้ว และขอชี้แจงให้ทราบว่าการที่นายจ้างเลิกจ้างลูกจ้างโดยไม่ต้องจ่ายค่าชดเชย และสินจ้างแทนการบอกกล่าวล่วงหน้า ด้วยเหตุที่ลูกจ้างโพสต์บ่นนายจ้าง ต้องดูว่าข้อความที่โพสต์เป็นข้อความที่หมิ่นประมาทนายจ้างจนได้รับเสียหายต่อชื่อเสียง หรือจงใจทําให้นายจ้างได้รับความเสียหายต่อกิจการหรือไม่ หากข้อความที่โพสต์เป็นข้อความที่เข้าข่ายหมิ่นประมาทนายจ้าง หรือจงใจให้นายจ้างได้รับความเสียหายตามมาตรา 119 แห่งพระราชบัญญัติคุ้มครองแรงงาน พ.ศ. 2541 กรณีนี้นายจ้างเลิกจ้างลูกจ้างได้ โดยไม่ต้องจ่ายค่าชดเชยให้แก่ลูกจ้าง แต่หากข้อความที่โพสต์เป็นเพียงถ้อยคําที่ไม่สุภาพไม่ถึงกับเป็นการเสียดสี เหยียดหยาม หรือดูหมิ่นนายจ้าง จึงไม่ถือเป็นเรื่องร้ายแรง
หากนายจ้างเลิกจ้าง โดยที่ไม่เคยตักเตือนลูกจ้างเป็นหนังสือก่อน นายจ้างต้องจ่ายค่าชดเชย และสินจ้างแทนการบอกกล่าวล่วงหน้าให้กับลูกจ้าง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า การที่จะเลิกจ้างลูกจ้างต้องดูความเหมาะสมแล้วแต่กรณี หากไม่ใช่การกระทําที่ก่อให้เกิดความเสียหายต่อนายจ้าง แล้วนายจ้างกลับเลิกจ้าง ก็จะเป็นการเลิกจ้างที่ไม่เป็นธรรมได้ ทั้งนี้ นายจ้าง หรือลูกจ้าง มีข้อสงสัยเกี่ยวกับปัญหาด้านแรงงาน สามารถขอคําปรึกษาได้ที่ สํานักงานสวัสดิการและคุ้มครองแรงงานจังหวัดทุกจังหวัด
หรือสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-ครม. ขยายการให้  Smart Visa สำหรับผู้มีศักยภาพสูง ครอบคลุม 18 อุตสาหกรรมเป้าหมาย   มุ่งดึงดูดผู้มีทักษะสูงและนักลงทุน เร่งพัฒนาอุตสาหกรรมเป้าหมายของประเทศ
วันอังคารที่ 27 กันยายน 2565
ครม. ขยายการให้  Smart Visa สําหรับผู้มีศักยภาพสูง ครอบคลุม 18 อุตสาหกรรมเป้าหมาย   มุ่งดึงดูดผู้มีทักษะสูงและนักลงทุน เร่งพัฒนาอุตสาหกรรมเป้าหมายของประเทศ
ครม. ขยายการให้  Smart Visa สําหรับผู้มีศักยภาพสูง ครอบคลุม 18 อุตสาหกรรมเป้าหมาย   มุ่งดึงดูดผู้มีทักษะสูงและนักลงทุน เร่งพัฒนาอุตสาหกรรมเป้าหมายของประเทศ ส่งเสริมการถ่ายทอดเทคโนโลยีและองค์ความรู้
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี อนุมัติหลักการร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษสําหรับผู้เชี่ยวชาญทักษะสูง นักลงทุน ผู้บริหารระดับสูง และผู้ประกอบการวิสาหกิจเริ่มต้น (ฉบับที่..) พ.ศ. .... สาระสําคัญเป็นการปรับปรุงอุตสาหกรรมเป้าหมายสําหรับให้คนต่างด้าวซึ่งเป็นผู้เชี่ยวชาญทักษะสูง นักลงทุน ผู้บริหารระดับสูงและผู้ประกอบการวิสาหกิจเริ่มต้น มีสิทธิขออนุญาตเข้ามาอยู่ในราชอาณาจักรเป็นกรณีพิเศษ (Smart Visa) จากเดิม 13 อุตสาหกรรมเป้าหมาย เป็น 18 อุตสาหกรรมเป้าหมาย โดยอุตสาหกรรมเป้าหมายที่เพิ่ม ได้แก่ อุตสาหกรรมการป้องกันประเทศ (National Defense Industry) อุตสาหกรรมที่สนับสนุนเศรษฐกิจหมุนเวียน โดยตรงและมีนัยยะสําคัญ เช่น การผลิตเชื้อเพลิงจากขยะการบริหารจัดการทรัพยากรน้ํา เป็นต้น (Industries that facilitate the Circular Economy directly and significantly e.g. fuel production from waste,water resources management, etc) อุตสาหกรรมอากาศยานและอวกาศ (Aviation and Aerospace Industry) การบริหารเทคโนโลยี นวัตกรรมและ Startup Ecosystem (Technology Innovation and Startup Ecosystem Management) การพัฒนาเทคโนโลยีเป้าหมาย (Targeted Technology Development ) ศูนย์กลางธุรกิจระหว่างประเทศ (International Business Center -IBC)
ทั้งนี้ ผู้ได้รับการตรวจลงตราประเภท Smart Visa จะได้รับสิทธิพิเศษต่างๆ เช่น ได้รับการยกเว้นการขอใบอนุญาตทํางาน รายงานตัวทุก 1 ปี (จากเดิมทุก 90 วัน) สามารถเดินทางกลับเข้ามาในราชอาณาจักรได้ไม่จํากัดจํานวนครั้ง (Re-entry permit) คู่สมรสและบุตรที่ชอบด้วยกฎหมายจะได้รับสิทธิในการพํานัก/การทํางานได้ โดยมีระยะเวลาเท่ากับผู้ที่ได้รับสิทธิบัตร
“ร่างประกาศ ฯ จะเป็นการช่วยดึงดูดบุคลากรทักษะสูงและนักลงทุนที่จะมีส่วนช่วยเร่งการพัฒนาอุตสาหกรรมเป้าหมายของประเทศ ตอบสนองการขับเคลื่อนเศรษฐกิจและนโยบายประเทศไทย 4.0 รวมทั้งส่งเสริมให้เกิดการถ่ายทอดเทคโนโลยีและองค์ความรู้แก่บุคลากรชาวไทยทั้งในภาครัฐและภาคเอกชนด้วย” นายอนุชา ฯ กล่าว
รัฐบาลไทย-ข่าวทำเนียบรัฐบาล-โครงการช่วยเหลือชาวไร่อ้อยที่ตัดอ้อยสดคุณภาพดี ลดฝุ่น PM2.5
วันศุกร์ที่ 23 กันยายน 2565
โครงการช่วยเหลือชาวไร่อ้อยที่ตัดอ้อยสดคุณภาพดี ลดฝุ่น PM2.5
วันพฤหัสบดีที่ 22 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมเกษตรกรให้ใช้วิธีการทําเกษตรที่เป็นมิตรต่อสิ่งแวดล้อม โดยอนุมัติโครงการช่วยเหลือเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM2.5 ฤดูการผลิตปี 2564/65 กรอบวงเงินรวม 8,319 ล้านบาท เพื่อเป็นเงินช่วยเหลือให้แก่เกษตรกรที่ตัดอ้อยสดส่งโรงงานแทนอ้อยไฟไหม้ในอัตรา 120 บาทต่อตัน โดย ธ.ก.ส.จะโอนเงินเข้าบัญชีธนาคารของเกษตรกรโดยตรงหลังปิดหีบของฤดูการผลิตปี 2564/65 คือ ภายในเดือน ธ.ค.2565 เพียงครั้งเดียว ทั้งนี้ ผู้เข้าร่วมโครงการจะต้องเป็นเกษตรกรชาวไร่อ้อยที่จดทะเบียนถูกต้องตาม พ.ร.บ.อ้อยและน้ําตาลทราย พ.ศ.2527 และได้ทําคู่สัญญาส่งอ้อยเข้าโรงงานก่อนเปิดหีบอ้อย หรือขึ้นทะเบียนเกษตรกรของกระทรวงเกษตรและสหกรณ์
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-๒๓ ตุลาคม วันปิยมหาราช
วันอังคารที่ 25 ตุลาคม 2565
๒๓ ตุลาคม วันปิยมหาราช
พระมหากรุณาธิคุณแห่งอิสรภาพทางสังคมของชาวไทย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสั่งการ การเตรียมการเจ้าภาพการจัดประชุมเอเปค ปี 2565 รัฐบาลเตรียมความพร้อมทุกด้านเพื่อความปลอดภัยและความประทับใจผู้นำเขตเศรษฐกิจ
วันศุกร์ที่ 21 ตุลาคม 2565
โฆษกรัฐบาลเผย นายกฯ ติดตามสั่งการ การเตรียมการเจ้าภาพการจัดประชุมเอเปค ปี 2565 รัฐบาลเตรียมความพร้อมทุกด้านเพื่อความปลอดภัยและความประทับใจผู้นําเขตเศรษฐกิจ
โฆษกรัฐบาลเผย นายกฯ ติดตามสั่งการ การเตรียมการเจ้าภาพการจัดประชุมเอเปค ปี 2565 รัฐบาลเตรียมความพร้อมทุกด้านเพื่อความปลอดภัยและความประทับใจผู้นําเขตเศรษฐกิจ
วันนี้ (21 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสั่งการการเตรียมการเจ้าภาพการจัดประชุมเอเปค ปี 2565 ของไทยอย่างต่อเนื่อง
ทั้งนี้ ในส่วนของการเตรียมการต้อนรับผู้นําเขตเศรษฐกิจ นายวิษณุ เครืองาม รองนายกรัฐมนตรี ได้เป็นประธานการประชุมคณะอนุกรรมการด้านพิธีการและอํานวยการเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ไทยเป็นเจ้าภาพการจัดประชุมเอเปค ปี 2565 โดยมี นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายอาคม เติมพิทยาไพสิฐ รัฐมนตรีว่าการกระทรวงการคลัง และนายอิทธิพล คุณปลื้ม รัฐมนตรีว่าการกระทรวงวัฒนธรรม หัวหน้าส่วนราชการและผู้แทนหน่วยงานที่เกี่ยวข้องเข้าร่วมด้วย
โดยที่ประชุมได้ร่วมรับทราบ พิจารณา มอบหมายหน้าที่ให้หน่วยงานที่เกี่ยวข้องดําเนินการเพื่อให้การเป็นเจ้าภาพการประชุมของไทยเป็นไปอย่างเรียบร้อย เหมาะสม และสร้างความประทับใจแก่ผู้นําเขตเศรษฐกิจที่จะเดินทางมาร่วมประชุม ในประเด็นต่าง ๆ ที่สําคัญ และเกี่ยวข้อง อาทิ
1. คณะรัฐมนตรีอนุมัติให้วันที่ 16 – 18 พฤศจิกายน 2565 เป็นวันหยุดราชการเป็นกรณีพิเศษเฉพาะในพื้นที่กรุงเทพมหานคร นนทบุรี และสมุทรปราการ เพื่อบรรเทาปัญหาการจราจร อํานวยความสะดวกการเดินทาง และเพื่อการอารักขาความปลอดภัยผู้นําเขตเศรษฐกิจ
2. กระทรวงการต่างประเทศและหน่วยงานที่เกี่ยวข้องจะจัดการฝึกซ้อมการดําเนินการต่าง ๆ เพื่อให้การดําเนินการเพื่อต้อนรับผู้นําเป็นไปอย่างเหมาะสม ราบรื่น อาทิ ฝึกซ้อมขบวนรถ พิธีการต้อนรับ
3. กระทรวงวัฒนธรรมได้รายงานถึงการเตรียมการทั้งการแสดงทางวัฒนธรรมในงานเลี้ยงอาหารค่ํา (Gala Dinner) และรายการเกี่ยวกับของขวัญของที่ระลึก สําหรับผู้นําเขตเศรษฐกิจเอเปค และคู่สมรส ซึ่งในส่วนของงานเลี้ยงรับรองและการแสดงจะจัดตามแนวคิดหลักของการจัดประชุมฯ Open. Connect. Balance. คงไว้ซึ่งความเป็นไทย ผสมผสานกับความเป็นสากล นําเสนอนวัตกรรม เชื่อมต่อ Digital อย่างสวยงาม น่าประทับใจ ทั้งนี้ ในส่วนของของที่ระลึก นําเสนอความเป็นไทยที่แสดงถึงความสมดุล ผ่านโมเดล BCG
4. เหรียญกษาปณ์ที่ระลึกเพื่อเป็นสัญลักษณ์การเป็นเจ้าภาพเอเปคของไทย โดยทําจากทองแดงผสมนิกเกิล ชนิดราคา 20 บาท จํานวน 1,000,000 เหรียญ มีลักษณะวงกลม ขอบนอกเป็นลายเฟืองจักร ด้านหน้ามีพระบรมรูปพระบาทสมเด็จพระเจ้าอยู่หัว และด้านหลังมีตราสัญลักษณ์การประชุมผู้นําเขตเศรษฐกิจเอเปค ครั้งที่ 29 ซึ่งกรมธนารักษ์พร้อมดําเนินการจําหน่าย และจะเปิดให้ประชาชนทั่วประเทศได้แลกเหรียญกษาปณ์ที่ระลึกในวันที่ 1 พฤศจิกายน 2565
นายอนุชาฯ กล่าวเพิ่มเติมว่า ในวันจันทร์ที่ 31 ตุลาคม 2565 นายกรัฐมนตรีจะเป็นประธานการประชุมคณะกรรมการระดับชาติ เพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องอีกด้วย
รัฐบาลไทย-ข่าวทำเนียบรัฐบาล-นายกฯ ยินดี ไทย อันดับ 3 ใน Top Countries in the World จาก Condé Nast Traveler Readers' Choice Awards 2022 ขอบคุณคนไทยทุกคนช่วยทำให้ไทยเป็นจุดสนใจของโลก
วันพฤหัสบดีที่ 6 ตุลาคม 2565
นายกฯ ยินดี ไทย อันดับ 3 ใน Top Countries in the World จาก Condé Nast Traveler Readers' Choice Awards 2022 ขอบคุณคนไทยทุกคนช่วยทําให้ไทยเป็นจุดสนใจของโลก
นายกฯ ยินดี ไทย อันดับ 3 ใน Top Countries in the World จาก Condé Nast Traveler Readers' Choice Awards 2022 ขอบคุณคนไทยทุกคนช่วยทําให้ไทยเป็นจุดสนใจของโลก พร้อมเดินหน้าทํางานพัฒนาประเทศ สนับสนุนการท่องเที่ยวกระตุ้นเศรษฐกิจ
วันนี้ (6 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดี ประเทศไทยได้อันดับ 3 “ประเทศระดับท็อปของโลก” (Top Countries in the world) และกรุงเทพฯ ได้อันดับ 4 “เมืองที่ดีที่สุดในโลก” ในขณะที่เกาะ โรงแรม และรีสอร์ทของไทยหลายแห่ง ยังติดอันดับสูงในรายการ 'ดีที่สุด' อื่น ๆ อีกด้วย
โฆษกประจําสํานักนายกรัฐมนตรี กล่าวว่า จากรายงานผลการประกาศรางวัล Condé Nast Traveler Readers' Choice Awards 2022 ประเทศไทยได้รับเลือกให้เป็นอันดับที่ 3 ใน Top Countries in the World จากทั้งหมด 48 ประเทศ โดยได้รวม 90.46 คะแนน และอันดับ 1 คือ โปรตุเกส (91.22 คะแนน) และอันดับ 2 ญี่ปุ่น (91.17 คะแนน) ในขณะที่อันดับ 4 คือ สิงคโปร์ (90.09 คะแนน) โดยไทยและสิงคโปร์ เป็น 2 ประเทศในภูมิภาคอาเซียนที่ได้รับการจัดให้อยู่ใน 10 อันดับแรก
นอกจากนี้ กรุงเทพฯ เมืองหลวงของประเทศไทยก็ติดอันดับ 4 'เมืองที่ดีที่สุดในโลก (Best Cities in the World) โดยกรุงเทพฯ ก็เป็นเพียง 1 ใน 2 เมืองในภูมิภาคอาเซียนที่ติดอันดับ 10 เมืองที่ดีที่สุดในโลกเช่นกัน ด้วยคะแนน 89.36 ซึ่ง เมืองซาน มิเกล เด อัลเลนเด (San Miguel de Allende) ประเทศเม็กซิโกได้รับการจัดอันดับที่ 1 ด้วยคะแนน 92.94 สิงคโปร์ อันดับที่ 2 (89.49 คะแนน) และอันดับ 3 เมืองวิคทอเรีย ประเทศแคนาดา (89.46 คะแนน) ตามลําดับ
ในขณะที่การจัดอันดับ 10 'เกาะยอดนิยม' ในเอเชีย เกาะสมุยได้อันดับที่ 3 ด้วยคะแนน 92.13 ภูเก็ตอยู่ที่ 5 ด้วย 90.88 คะแนน ส่วนเกาะพีพี อยู่ที่อันดับ 10 ด้วยคะแนน 76.41 นอกจากนี้ การประกาศรางวัลดังกล่าวได้มีการจัดอันดับ The Bset ในส่วนของของรีสอร์ท โรงแรม สปา และอื่น ๆ ซึ่งประเทศไทยก็ติดอันดับสูงในหลายรายการอีกด้วย
นายอนุชา ฯ กล่าวว่า “รัฐบาลขอขอบคุณทุกภาคส่วน โดยเฉพาะประชาชนทุกคน ที่มีส่วนร่วมสร้างชื่อเสียงให้ประเทศไทย จากเสน่ห์ และความมีเอกลักษณ์ของประเทศ จนได้รับการยอมรับจากการจัดอันดับด้านต่าง ๆ หลายรายการจากทั่วโลกอย่างต่อเนื่อง ส่งผลให้ไทยมีชื่อเสียงในสายตานักท่องเที่ยวทั่วโลก เป็นที่สนใจชาวต่างชาติประสงค์เดินทางมาไทย ทั้งเพื่อเดินทางมาท่องเที่ยว ทํางาน และมาอยู่อาศัย ซึ่งรัฐบาลได้อํานวยความสะดวกให้เกิดการเดินทางกระตุ้นเงินหมุนเวียนในระบบเศรษฐกิจมากขึ้น ทั้งนี้ รัฐบาลพร้อมดําเนินนโยบายที่เหมาะสม สอดคล้องกับความต้องการของกระแสโลก เพื่อสนับสนุนการท่องเที่ยวไทย”
รัฐบาลไทย-ข่าวทำเนียบรัฐบาล-รมต.อนุชา สั่งการ พศ. ประสานวัดทั่วประเทศ จัดพิธีสวดมนต์อุทิศส่วนกุศลเหยื่อกราดยิงหนองบัวลำภู พร้อมสร้างขวัญกำลังใจผู้ปกครอง
วันเสาร์ที่ 8 ตุลาคม 2565
รมต.อนุชา สั่งการ พศ. ประสานวัดทั่วประเทศ จัดพิธีสวดมนต์อุทิศส่วนกุศลเหยื่อกราดยิงหนองบัวลําภู พร้อมสร้างขวัญกําลังใจผู้ปกครอง
รมต.อนุชา สั่งการ พศ. ประสานวัดทั่วประเทศ จัดพิธีสวดมนต์อุทิศส่วนกุศลเหยื่อกราดยิงหนองบัวลําภู พร้อมสร้างขวัญกําลังใจผู้ปกครอง
วันนี้ 8 ต.ค. 65 รมต.อนุชา สั่งการ พศ. ประสานวัดทั่วประเทศ จัดพิธีสวดมนต์อุทิศส่วนกุศลเหยื่อกราดยิงหนองบัวลําภู พร้อมสร้างขวัญกําลังใจผู้ปกครอง จากเหตุการณ์ที่อดีตตํารวจก่อเหตุกราดยิงที่ศูนย์พัฒนาเด็กเล็กขององค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู เมื่อวันที่ 6 ต.ค. ที่ผ่านมา ส่งผลให้เด็กและประชาชนเสียชีวิต และมีผู้ได้รับบาดเจ็บอีกจํานวนหนึ่ง และส่งผลต่อสภาพจิตใจของผู้ปกครองและประชาชนจํานวนมาก นายอนุชา นาคาศัย รัฐมนตรีประจําสํานักนายกรัฐมนตรี น้อมรับพระบัญชาสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก สั่งการให้สํานักงานพระพุทธศาสนาแห่งชาติเร่งประสานวัดทั่วประเทศจัดพิธีสวดมนต์เพื่อไว้อาลัยแก่ผู้เสียชีวิตจากเหตุการณ์ดังกล่าว เพื่อสร้างขวัญและกําลังใจให้แก่ผู้ปกครองและญาติผู้เสียชีวิต ที่โศกเศร้าจากการสูญเสียอย่างไม่คาดคิดครั้งนี้
"ผมขอแสดงความเสียใจกับครอบครัวผู้เสียชีวิต เหตุการณ์ดังกล่าวไม่ควรเกิดขึ้นในสังคมไทย โดยเฉพาะกับเด็กและเยาวชนซึ่งเป็นอนาคตของชาติในวันข้างหน้า ความสูญเสียที่เกิดขึ้นทําให้ประชาชนทั่วประเทศเศร้าสลด เพื่อเป็นการไว้อาลัยแด่ดวงวิญญาณที่บริสุทธิ์ และร่วมเป็นกําลังใจแก่ผู้ปกครองและญาติ สํานักงานพระพุทธศาสนาแห่งชาติจึงเตรียมจัดพิธีสวดมนต์อุทิศส่วนกุศล และสร้างขวัญและกําลังใจแก่ครอบครัวผู้เสียชีวิต" รัฐมนตรีประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รมช.ประภัตร ลงพื้นที่ จ.อุบลราชธานี เพื่อช่วยเหลือและเป็นกำลังใจแก่พี่น้องเกษตรกรผู้เลี้ยงสัตว์ที่ประสบอุทกภัย
วันพุธที่ 19 ตุลาคม 2565
รมช.ประภัตร ลงพื้นที่ จ.อุบลราชธานี เพื่อช่วยเหลือและเป็นกําลังใจแก่พี่น้องเกษตรกรผู้เลี้ยงสัตว์ที่ประสบอุทกภัย
รมช.ประภัตร ลงพื้นที่ จ.อุบลราชธานี เพื่อช่วยเหลือและเป็นกําลังใจแก่พี่น้องเกษตรกรผู้เลี้ยงสัตว์ที่ประสบอุทกภัย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์อุทกภัยในพื้นที่ภาคอีสาน พร้อมมอบถุงยังชีพสิ่งของที่จําเป็น หญ้า อาหารสัตว์พระราชทาน และบริการตรวจสุขภาพสัตว์ โดยหน่วยสัตวแพทย์เคลื่อนที่ กรมปศุสัตว์ ณ ศูนย์พักพิงและอพยพสัตว์ อ.วารินชําราบจ.อุบลราชธานี โดยมี นายปรีดา ยังสุขสถาพร ผู้อํานวยการองค์การสะพานปลา นายสัตวแพทย์ประภาส ภิญโญชีพ รองอธิบดีกรมปศุสัตว์ นายศรัญญู พูลลาภ รองอธิบดีกรมหม่อนไหม นายสมเพชร สร้อยสระคู รองผู้ว่าราชการจังหวัดอุบลราชธานี ตลอดจนหัวหน้าส่วนราชการ และเจ้าหน้าที่ที่เกี่ยวข้องร่วมลงพื้นที่ด้วย ว่าจากสถานการณ์อุทกภัยในปีนี้ มีเกษตรกรได้รับผลกระทบผลผลิตทางการเกษตรได้รับความเสียหาย ทางรัฐบาลมีความห่วงใยพี่น้องเกษตรกรที่ได้รับผลกระทบเป็นอย่างยิ่ง จึงได้มอบหมายให้ทําการติดตาม กํากับ ตรวจเยี่ยม และช่วยเหลือพี่น้องเกษตรกรอย่างเร่งด่วน ซึ่งกระทรวงเกษตรและสหกรณ์โดยกรมปศุสัตว์ ได้มีการวางแผนและเตรียมความพร้อมในด้านต่างๆ สามารถดําเนินการให้ความช่วยเหลือพี่น้องเกษตรกรผู้เลี้ยงสัตว์ที่ประสบอุทกภัยจากพายุโนรูได้อย่างทันท่วงที เพื่อเป็นการบรรเทาความเดือดร้อนและลดความเสียหายให้กับเกษตรกร
“ในวันนี้ กระทรวงเกษตรฯมาส่งมอบกําลังใจและมอบปัจจัยการยังชีพ ไข่ต้มของสํานักงานปศุสัตว์จังหวัด จํานวน 300 ชุด พร้อมนําหญ้าอาหารสัตว์พระราชทานของกรมปศุสัตว์ จํานวน 15,000 กิโลกรัม เพื่อช่วยเหลือในอําเภอเขื่องในอําเภอเมืองอุบลราชธานี และอําเภอวารินชําราบ นอกจากนี้ยังได้รับการสนับสนุนจากชมรมรถบรรทุกฟางวัยรุ่นฟางอัดแห่งประเทศไทย มอบฟาง จํานวน 400 ก้อน และหญ้าสับบด จํานวน 30 ถุง รวมทั้งสํานักงานปศุสัตว์จังหวัดอุบลราชธานี ได้จัดหน่วยสัตว์แพทย์เคลื่อนที่เพื่อออกให้บริการแก่สัตว์เลี้ยงของพี่น้องเกษตรกรในพื้นที่อําเภอวารินชําราบอีกด้วย” รมช.ประภัตร กล่าว
สําหรับสถานการณ์ด้านปศุสัตว์ในพื้นที่จังหวัดอุบลราชธานีนั้นมีพื้นที่ที่ได้รับผลกระทบต่อสัตว์เลี้ยง พื้นที่เลี้ยงสัตว์ และอาหารสัตว์ รวมทั้งสิ้น 14 อําเภอใน 65 ตําบล รวม 427 หมู่บ้าน ได้แก่ อําเภอเมืองอุบลราชธานี อําเภอวารินชําราบ อําเภอสว่างวีระวงศ์ อําเภอเหล่าเสือโก้ก อําเภอดอนมดแดง อําเภอม่วงสามสิบ อําเภอเดชอุดม อําเภอตระการพืชผล อําเภอสิรินธร อําเภอสําโรง อําเภอนาเยีย อําเภอเขื่องใน อําเภอตาลสุม และอําเภอพิบูลมังสาหาร จํานวนเกษตรกรผู้เลี้ยงสัตว์ ได้รับผลกระทบ 17,609 รายจํานวนสัตว์ที่ได้รับผลกระทบ รวมทั้งสิ้น 705,577 ตัว ประกอบด้วย โค47,450 ตัว กระบือ 12,224 ตัว สุกร 4,436 ตัว สัตว์ปีก 640,677 ตัว แพะ 738 ตัว แกะ52 ตัว แปลงหญ้า 170 ไร่และจํานวนสัตว์อพยพในพื้นที่ประสบภัยพิบัติ รวมทั้งสิ้น 51,253 ตัวประกอบด้วย โค 6,488 ตัว กระบือ 2,514 ตัว สุกร 206 ตัว สัตว์ปีก 39,701 ตัว แพะ 192ตัว สุนัข 349 ตัว แมว 140 ตัว
รัฐบาลไทย-ข่าวทำเนียบรัฐบาล-​รัฐบาลจัดสายด่วนบำบัดยาเสพติด 1165 คุยไลน์ @1165huangyai ตอบทุกเรื่องเพื่อประเมินตัวเองเกี่ยวกับการติดสารเสพติด
วันพุธที่ 26 ตุลาคม 2565
​รัฐบาลจัดสายด่วนบําบัดยาเสพติด 1165 คุยไลน์ @1165huangyai ตอบทุกเรื่องเพื่อประเมินตัวเองเกี่ยวกับการติดสารเสพติด
​รัฐบาลจัดสายด่วนบําบัดยาเสพติด 1165 คุยไลน์ @1165huangyai ตอบทุกเรื่องเพื่อประเมินตัวเองเกี่ยวกับการติดสารเสพติด
วันที่ 26 ตุลาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากกรณีการก่อเหตุความรุนแรง ส่งผลให้มีทั้งผู้ได้รับบาดเจ็บและเสียชีวิต โดยหลายกรณีผู้ก่อเหตุมีการใช้สารเสพติด รัฐบาลให้ความสําคัญ   ในการแก้ไขปัญหามาอย่างต่อเนื่อง ซึ่งการแก้ไขปัญหาจะต้องอาศัยความร่วมมือจากทุกภาคส่วน ทั้งเจ้าหน้าที่ที่เกี่ยวข้อง และประชาชนทุกคนในสังคม หากมีบุคคลในครอบครัวเป็นผู้ติดสารเสพติด หรือคนใกล้ชิดเข้าไปยุ่งเกี่ยวกับยาเสพติด ขอให้เร่งเข้าสู่กระบวนการบําบัดโดยด่วน ทั้งนี้ หากปล่อยให้มีการเสพยาเป็นระยะเวลานาน จะเป็นต้นเหตุของการกระทําความรุนแรงต่าง ๆ เนื่องจากยาเสพติดมีผลให้สมองถูกทําลาย ความสามารถในการคิดอย่างเป็นเหตุเป็นผลลดลง มีพฤติกรรมไม่เหมาะสม เช่น ก้าวร้าว หงุดหงิด เกิดอาการทางจิตประสาท ไม่สามารถควบคุมตัวเองได้ เป็นสาเหตุของการก่อความรุนแรง และนําไปสู่การก่อเหตุสลดในสังคมซ้ํา ๆ ได้
นางสาวรัชดา กล่าวต่อไปว่า ปัจจุบันผู้ติดยาเสพติดสามารถเข้ารับคําปรึกษาเบื้องต้นก่อนเข้ารับการบําบัดรักษาหลายช่องทาง ไม่ว่าจะเป็นสถานพยาบาลของรัฐทุกแห่ง ทั้งในสังกัดกระทรวงสาธารณสุข เช่น โรงพยาบาลส่งเสริมสุขภาพตําบล โรงพยาบาลชุมชน โรงพยาบาลทั่วไป หรือโรงพยาบาลนอกสังกัดกระทรวงสาธารณสุข เช่น โรงพยาบาลพระมงกุฎเกล้า โรงพยาบาลตํารวจ ศูนย์บริการสาธารณสุขของ กรุงเทพมหานครนอกจากนี้ ยังมีช่องทางของสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) ที่สายด่วนบําบัดยาเสพติด 1165 และสายด่วนเลิกยาเสพติด ผ่านศูนย์ดํารงธรรม 1567 ตลอด 24 ชั่วโมง รวมถึงช่องทาง Line Official “ห่วงใย” โดยสามารถค้นหาโดยใช้ คําว่า @1165huangyai ซึ่งเป็นระบบแชทบ็อต ตอบคําถามอัตโนมัติ ที่ตอบทุกเรื่องเพื่อประเมินตัวเองเกี่ยวกับการติดสารเสพติดและการให้คําปรึกษา การตอบคําถามที่พบบ่อยเพื่อเป็นแนวปฏิบัติเบื้องต้น หรือปรับเปลี่ยนพฤติกรรม
“ประชาชนสามารถติดต่อเพื่อเข้ารับการบําบัดได้ที่สถาบันบําบัดที่กระจายอยู่ทั่วประเทศ ได้แก่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ จังหวัดปทุมธานี โรงพยาบาลธัญญารักษ์ในส่วนภูมิภาคทั้ง 6 แห่ง ได้แก่ โรงพยาบาลธัญญารักษ์เชียงใหม่ โรงพยาบาลธัญญารักษ์แม่ฮ่องสอน โรงพยาบาลธัญญารักษ์ขอนแก่น โรงพยาบาลธัญญารักษ์อุดรธานี โรงพยาบาลธัญญารักษ์สงขลา และโรงพยาบาลธัญญารักษ์ปัตตานี” นางสาวรัชดา กล่าว
รัฐบาลไทย-ข่าวทำเนียบรัฐบาล-​“พิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย ของกระทรวงกลาโหม ประจำปี ๒๕๖๕”
วันศุกร์ที่ 4 พฤศจิกายน 2565
​“พิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย ของกระทรวงกลาโหม ประจําปี ๒๕๖๕”
​กระทรวงกลาโหม ขอเชิญชวนพุทธศาสนิกชนผู้มีจิตศรัทธาร่วมบริจาคทุนทรัพย์โดยเสด็จพระราชกุศลในพิธีทอดผ้าป่าเพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศ มหาภูมิพลอดุลยเดชมหาราช บรมนาถบพิตร
เนื่องในวันคล้ายวันสวรรคต และสนับสนุนโครงการทุนเล่าเรียนหลวงสําหรับพระสงฆ์ไทยของกระทรวงกลาโหม ประจําปี ๒๕๖๕ ณ วัดชินวราราม วรวิหาร ตําบลบางขะแยง อําเภอเมืองปทุมธานี จังหวัดปทุมธานี ในวันศุกร์ ที่ ๑๑ พฤศจิกายน ๒๕๖๕ เวลา ๑๓.๓๐ นาฬิกา ได้ที่ ธนาคารทหารไทยธนชาต สาขากระทรวงกลาโหม บัญชีออมทรัพย์ เลขที่บัญชี ๐๓๙ - ๒ - ๘๓๖๕๖ – ๕ ชื่อบัญชี “ผ้าป่าสนับสนุนโครงการทุนเล่าเรียนหลวง”
รัฐบาลไทย-ข่าวทำเนียบรัฐบาล-28 ก.ย. - 1 ต.ค. 65 เตรียมรับมือพายุ “โนรู” ทั่วไทยฝนตกหนักหลายพื้นที่
วันจันทร์ที่ 26 กันยายน 2565
28 ก.ย. - 1 ต.ค. 65 เตรียมรับมือพายุ “โนรู” ทั่วไทยฝนตกหนักหลายพื้นที่
.....
กรมอุตุนิยมวิทยา ระบุพายุไต้ฝุ่น ”โนรู” บริเวณทะเลจีนใต้ตอนกลาง มีความเร็วลมสูงสุดใกล้ศูนย์กลางประมาณ 140 กม./ชม. คาดว่าจะเคลื่อนขึ้นฝั่งบริเวณประเทศเวียดนามตอนกลางในวันที่ 28 ก.ย. 65
.
ประกอบกับช่วงนี้ประเทศไทยได้รับอิทธิพลจากร่องมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกําลังแรงขึ้น ทําให้ภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีฝนตกหนักหลายพื้นที่และมีฝนตกหนักมากบางแห่งกับมีลมแรงในช่วงวันที่ 28 ก.ย. - 1 ต.ค. 65
.
ขอให้ประชาชนในบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่มไว้ด้วย และสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีพร้อมคณะ เยี่ยมให้กำลังใจครอบครัวผู้เสียชีวิตและร่วมพิธีสวดพระอภิธรรม ณ วัดราษฎร์สามัคคี อำเภอนากลาง จังหวัดหนองบัวลำภู
วันอาทิตย์ที่ 9 ตุลาคม 2565
นายกรัฐมนตรีพร้อมคณะ เยี่ยมให้กําลังใจครอบครัวผู้เสียชีวิตและร่วมพิธีสวดพระอภิธรรม ณ วัดราษฎร์สามัคคี อําเภอนากลาง จังหวัดหนองบัวลําภู
นายกรัฐมนตรีพร้อมคณะ เยี่ยมให้กําลังใจครอบครัวผู้เสียชีวิตและร่วมพิธีสวดพระอภิธรรม ณ วัดราษฎร์สามัคคี อําเภอนากลาง จังหวัดหนองบัวลําภู
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (9 ตุลาคม 2565) เวลา 17.30 น. พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วย นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ นายดิสทัต โหตระกิตย์ เลขาธิการนายกรัฐมนตรี และคณะ เดินทางไปเยี่ยมให้กําลังใจครอบครัวผู้เสียชีวิต และร่วมพิธีสวดพระอภิธรรม ณ วัดราษฎร์สามัคคี ตําบลอุทัยสวรรค์ อําเภอนากลาง จังหวัดหนองบัวลําภู โดยกรมคุ้มครองสิทธิและเสรีภาพร่วมกับสํานักงานยุติธรรมจังหวัดหนองบัวลําภู มอบเงินช่วยเหลือเยียวยาผู้เสียหายในคดีอาญา ตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม กรณีเสียชีวิต รวมรายละ 110,000 บาท ส่วนรายที่บาดเจ็บอยู่ระหว่างการรักษาตัว จะดําเนินการช่วยเหลือในโอกาสต่อไป
นายกรัฐมนตรีแสดงความห่วงใยต่อผู้ได้รับผลกระทบจากเหตุการณ์ที่เกิดขึ้น และร่วมเป็นกําลังใจให้ในนามของคนไทยทั้งประเทศ ขอให้ทุกคนเข้มแข็ง คนไทยทุกคนมีความห่วงใยซึ่งกันและกัน ความปรารถนาดีที่มีต่อกันจะเป็นพลังกุศลอันยิ่งใหญ่ให้ทุกคนก้าวผ่านช่วงเวลานี้ไปได้ และขอขอบคุณผู้มีส่วนเกี่ยวข้องทุกคน ทุกฝ่าย ที่ร่วมมือร่วมใจกันให้ความช่วยเหลือ สนับสนุนและร่วมกันดูแลคนไทยด้วยความสามัคคี
จากนั้น เวลา 18.00 น. นายกรัฐมนตรีและคณะ ร่วมสวดพระอภิธรรม ณ วัดราษฎร์สามัคคี โดยนายกรัฐมนตรีจุดธูปเทียนเครื่องกะบะมุกหน้าตู้พระอภิธรรม พระสงฆ์ 4 รูป สวดพระอภิธรรม จบแล้วนายกรัฐมนตรีทอดผ้าบังสุกุลถวายพระสงฆ์ 4 รูป พระสงฆ์พิจารณาผ้าบังสุกุล พระสงฆ์อนุโมทนา นายกรัฐมนตรีกรวดน้ํา กราบลาพระรัตนตรัยที่โต๊ะหมู่บูชา และแสดงความเคารพศพ เป็นอันเสร็จพิธี ทั้งนี้ นายกรัฐมนตรีได้กล่าวกับประชาชนก่อนเดินทางกลับว่า “ขอบุญกุศลที่ทุกคนได้ร่วมกันทําดลบันดาลให้ทุกดวงวิญญาณสู่สุคติภพ” ด้วย
ทั้งนี้ พลเอก ประวิตร วงษ์สุวรรณ รองนายกรัฐมนตรี พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ร่วมสวดพระอภิธรรม ณ วัดศรีอุทัย ตําบลอุทัยสวรรค์ อําเภอนากลาง จังหวัดหนองบัวลําภู และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ร่วมสวดพระอภิธรรม ณ วัดเทพมงคลพิชัย ตําบลด่านช้าง อําเภอนากลาง จังหวัดหนองบัวลําภู
สําหรับพิธีบําเพ็ญกุศล พระบาทสมเด็จพระเจ้าอยู่หัว ทรงรับไว้ในพระบรมราชานุเคราะห์ สวดพระอภิธรรม ถึงวันจันทร์ที่ 10 ตุลาคม 2565 จากนั้นจะมีพิธีพระราชทานเพลิงศพ เป็นกรณีพิเศษ ในวันอังคารที่ 11 ตุลาคม 2565 เวลา 16.00 น.
.....................
รัฐบาลไทย-ข่าวทำเนียบรัฐบาล-สถาบันการบินพลเรือน รับสมัครสอบคัดเลือกเข้าศึกษาหลักสูตรวิชาภาคพื้น ระดับปริญญาโท ระดับปริญญาตรี ระดับอนุปริญญา และหลักสูตรระดับประกาศนียบัตรวิชาชีพ ประจำปีการศึกษา 2566
วันพุธที่ 28 กันยายน 2565
สถาบันการบินพลเรือน รับสมัครสอบคัดเลือกเข้าศึกษาหลักสูตรวิชาภาคพื้น ระดับปริญญาโท ระดับปริญญาตรี ระดับอนุปริญญา และหลักสูตรระดับประกาศนียบัตรวิชาชีพ ประจําปีการศึกษา 2566
...
สถาบันการบินพลเรือน กระทรวงคมนาคม กําหนดเปิดรับสมัครบุคคลเข้าศึกษาในระดับปริญญาโท ระดับปริญญาตรี ระดับอนุปริญญา และระดับประกาศนียบัตรวิชาชีพ ประจําปีการศึกษา 2566 โดยมีรายละเอียดดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กรกฎาคม 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
หลักสูตรระดับประกาศนียบัตรวิชาชีพ (เตรียมวิศวกรรมการบิน)
1. รอบ Quota (เตรียมวิศวกรรมการบิน) (ตั้งแต่วันที่ 11 ตุลาคม 2565 - 1 ธันวาคม 2565)
2. รอบรับตรง (เตรียมวิศวกรรมการบิน) (ตั้งแต่วันที่ 14 ธันวาคม 2565 - 8 มีนาคม 2566)
สําหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 ต่อ 3620 3621 2210 2220 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลไทยแสดงศักยภาพ มุ่งมั่นสร้างความมั่นคงทางอาหารในฐานะครัวไทยสู่ครัวโลก พร้อมผลักดันการผลิตอาหารที่ปลอดภัยและมีมาตรฐานให้แก่ภูมิภาค
วันอาทิตย์ที่ 4 กันยายน 2565
โฆษกรัฐบาลเผย รัฐบาลไทยแสดงศักยภาพ มุ่งมั่นสร้างความมั่นคงทางอาหารในฐานะครัวไทยสู่ครัวโลก พร้อมผลักดันการผลิตอาหารที่ปลอดภัยและมีมาตรฐานให้แก่ภูมิภาค
โฆษกรัฐบาลเผย รัฐบาลไทยแสดงศักยภาพ มุ่งมั่นสร้างความมั่นคงทางอาหารในฐานะครัวไทยสู่ครัวโลก พร้อมผลักดันการผลิตอาหารที่ปลอดภัยและมีมาตรฐานให้แก่ภูมิภาค ผ่านการจัดประชุมรัฐมนตรีความมั่นคงอาหารเอเปค ครั้งที่ 7
วันที่ 4 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ประเทศไทยประสบความสําเร็จในการจัดประชุมรัฐมนตรีความมั่นคงอาหารเอเปค ครั้งที่ 7 (The 7th APEC Food Security Ministerial Meeting) โดยกระทรวงเกษตรและสหกรณ์เป็นเจ้าภาพจัดการประชุมรัฐมนตรีความมั่นคงอาหารเอเปค ครั้งที่ 7 (The 7th APEC Food Security Ministerial Meeting) เมื่อวันที่ 26 สิงหาคม 2565 ณ หัวหิน จังหวัดประจวบคีรีขันธ์ เน้นย้ําการให้ความสําคัญต่อสถานการณ์โลก ด้านความมั่นคงด้านอาหารในปัจจุบัน และแสดงความมุ่งมั่นในการสร้างความมั่นคงทางอาหารในฐานะครัวไทยสู่ครัวโลก ให้แก่ภูมิภาคเอเชีย-แปซิฟิก
นายอนุชาฯ กล่าวว่า ประเทศไทยและสมาชิกเอเปค 21 เขตเศรษฐกิจ ได้ร่วมกันรับรองปฏิญญาความมั่นคงอาหารเอเปค ซึ่งเป็นเอกสารแสดงเจตนารมณ์และความมุ่งมั่นทางการเมือง ในการส่งเสริมความมั่นคงอาหารในภูมิภาค ซึ่งร่างปฏิญญาฯ ได้ผลักดันนโยบายสําคัญ 4 ด้าน ประกอบด้วย
1) ด้านความปลอดภัยอาหาร โดยเน้นการผลิตที่มีคุณภาพ ความปลอดภัย และสุขอนามัยที่สอดคล้องกับมาตรฐานระดับสากล
2) ด้านการค้าระหว่างประเทศ ส่งเสริมการอํานวยความสะดวกทางการค้าสินค้าเกษตร สนับสนุนระบบการค้าแบบพหุภาคี
3) ด้านการผลิตที่เป็นมิตรต่อสิ่งแวดล้อม เน้นการผลิตที่ยั่งยืน และใช้ทรัพยากรอย่างคุ้มค่า
4) ด้านการส่งเสริมความร่วมมือระหว่างภาครัฐและเอกชน เพิ่มประสิทธิภาพการผลิต ลดต้นทุนการผลิต สร้างมูลค่าเพิ่ม และเชื่อมโยงตลาด
นอกจากนี้ กระทรวงเกษตรและสหกรณ์ยังได้ผลักดันการดําเนินการภายใต้แผนปฏิบัติการภายใต้แผนงานความมั่นคงอาหารเอเปค ผ่านการขับเคลื่อนนโยบาย 3S ทั้งเรื่อง Safety, Security และ Sustainability ส่งเสริมความปลอดภัยอาหารให้ได้มาตรฐานสากล ถูกหลักโภชนาการ ตลอดจน ส่งเสริมเทคโนโลยีเกษตรและนวัตกรรมที่เชื่อมโยงการพัฒนาฐานข้อมูลด้วยระบบ Big Data และเพิ่มโอกาสในการเข้าถึงเศรษฐกิจดิจิทัลที่ขับเคลื่อนภาคเกษตรด้วย BCG Model
“รัฐบาลตระหนักถึงสถานการณ์ และปัญหาด้านต่าง ๆ ที่ส่งผลถึงวิกฤตการณ์อาหารโลก จึงมุ่งผลักดันการผลิตอาหารที่มีความปลอดภัย มีคุณภาพ และมาตรฐานระดับสากล พร้อมส่งเสริมการส่งออกสินค้าเกษตร และสินค้าประเภทอาหาร ตลอดจนยืนยันสนับสนุนความมั่นคงทางอาหารแก่เขตเศรษฐกิจเอเปค และโลก ตามนโยบายครัวไทยสู่ครัวโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-สายด่วนศูนย์ดำรงธรรม 1567 บริการฟรี 24 ชั่วโมง อยู่เคียงข้างพี่น้องประชาชน แจ้งเบาะแสการแก้ไขปัญหายาเสพติด
วันอาทิตย์ที่ 9 ตุลาคม 2565
สายด่วนศูนย์ดํารงธรรม 1567 บริการฟรี 24 ชั่วโมง อยู่เคียงข้างพี่น้องประชาชน แจ้งเบาะแสการแก้ไขปัญหายาเสพติด
สายด่วนศูนย์ดํารงธรรม 1567 บริการฟรี 24 ชั่วโมง อยู่เคียงข้างพี่น้องประชาชน แจ้งเบาะแสการแก้ไขปัญหายาเสพติด
วันที่ 9 ตุลาคม 2565 นายสํารวย เกษกุล รองผู้ว่าราชการจังหวัดศรีสะเกษ รักษาราชการแทน ผู้ว่าราชการจังหวัดศรีสะเกษ เปิดเผยว่า ได้มอบหมายให้ศูนย์ดํารงธรรมจังหวัดศรีสะเกษ ดําเนินการตรวจสอบข้อเท็จจริงกรณีได้รับแจ้งเบาะเเสบุคคลเสพยาเสพติดเเละมีพฤติกรรมคลุ้มคลั่ง ซึ่งได้ประสานให้ นายอําเภอเมืองศรีสะเกษ ร่วมกับหน่วยงานที่เกี่ยวข้องในพื้นที่เข้าจับกุมและได้นําตัวผู้กระทําความผิดไปดําเนินคดีตามกฎหมายเเล้ว
นายสํารวย เกษกุล รองผู้ว่าราชการจังหวัดศรีสะเกษ รักษาราชการแทน ผู้ว่าราชการจังหวัดศรีสะเกษ กล่าวว่า ภายหลังจากที่ได้รับข้อสั่งการให้เพิ่มความเข้มข้นในมาตรการป้องกันเเละแก้ไขปัญหายาเสพติดจึงได้สั่งการหน่วยงานที่เกี่ยวข้องในพื้นที่ให้ความสําคัญ และทบทวนเเผนรวมถึงมาตรการต่างๆ ในพื้นที่ด้วย นอกจากนี้ ได้กําชับให้ศูนย์ดํารงธรรมจังหวัดศรีสะเกษมีการปฏิบัติงานเพื่อบริการประชาชน ณ ศูนย์ดํารงธรรมจังหวัดศรีสะเกษ ผ่านสายด่วน 1567 และโทรศัพท์ 045-614545 รวมถึงศูนย์ดํารงธรรมทุกอําเภอและทุกช่องทางตามที่กระทรวงมหาดไทยกําหนด พร้อมจัดเจ้าหน้าที่อยู่ปฏิบัติหน้าที่บริการประชาชนตลอด 24 ชั่วโมง เพื่อตอบสนองความต้องการของประชาชน อํานวยความสะดวกให้บริการแก่ประชาชนในพื้นที่ ตามที่มีการร้องขอความช่วยเหลือกรณีเร่งด่วนเพื่อการบําบัดทุกข์ บํารุงสุข เป็นไปได้อย่างมีประสิทธิภาพ
นายสํารวย เกษกุล กล่าวเพิ่มเติมว่า เมื่อวันที่ 7 ต.ค. 65 ศูนย์ดํารงธรรมจังหวัดศรีสะเกษได้รับการเเจ้งเบาะเเสผ่าน สายด่วนศูนย์ดํารงธรรม 1567 ว่ามีบุคคลพฤติกรรมคลุ้มคลั่งจากการเสพยาเสพติด ในพื้นที่ตําบลซํา อําเภอเมืองศรีสะเกษ จึงได้แจ้งให้หน่วยงานที่เกี่ยวข้องเร่งดําเนินการตรวจสอบข้อเท็จจริง โดยนายคมป์ สังข์วงษ์ นายอําเภอเมืองศรีสะเกษ ได้มอบหมายให้นายสุรนนท์ นนทา ปลัดอําเภอ หัวหน้าฝ่ายความมั่นคง นายคมกริช มุกดาสนิท ปลัดอําเภองานป้องกัน พร้อมด้วย สมาชิก อส.ร้อย อส.อ.เมืองศรีสะเกษที่ 3 ร่วมตรวจสอบข้อเท็จจริงตามที่ได้รับเเจ้ง พบบุคคลมีพฤติกรรมคลุ้มคลั่งจากการเสพยาเสพติดจริง คือ นายปฏิพาน หรือ นายต่อ อายุ 26 ปี มีพฤติกรรมเสพยาเสพติด ข่มขู่คุกคาม และจะทําร้ายร่างกายคนในครอบครัว โดยนายต่อ ให้การสารภาพ ยอมรับว่าเสพยาเสพติด (ยาบ้า) จริง เจ้าหน้าที่ฝ่ายปกครองจึงได้จับกุมเเละควบคุมตัวไปดําเนินการตามกฎหมาย
"การปฏิบัติงานของเจ้าหน้าที่ศูนย์ดํารงธรรมศรีสะเกษ และหน่วยงานที่เกี่ยวข้อง ซึ่งเป็นตัวอย่างที่สําคัญให้พี่น้องประชาชนได้เห็นว่า สายด่วน 1567 สามารถเเก้ไขปัญหาได้จริง ทั้งนี้ ขอให้ทุกอําเภอ รวมถึงภาคีเครือข่าย เร่งสร้างการรับรู้ให้แก่พี่น้องประชาชน ในเรื่องช่องทางการเเจ้งเบาะเเส หรือการร้องเรียนที่สายด่วนศูนย์ดํารงธรรม 1567 โทรฟรี ตลอด 24 ชั่วโมง โดยให้มุ่งหวังจังหวัดศรีสะเกษเป็นสังคมที่ปลอดยาเสพติดได้อย่างเเท้จริง ด้วยการปลูกฝังจิตสํานึกให้แก่ลูกหลานไม่ให้ยุ่งเกี่ยวกับยาเสพติด พร้อมเปิดใจให้โอกาสผู้ป่วยยาเสพติดที่ได้รับการบําบัดรักษาฟื้นฟู ได้กลับเข้าเป็นส่วนหนึ่งของสังคมและมีส่วนช่วยเหลือสังคมให้ไปสู่เป้าหมายเพื่อการพัฒนาที่ยั่งยืนโดยไม่ทิ้งใครไว้ข้างหลัง" นายสํารวย เกษกุล กล่าวทิ้งท้าย
#ยาเสพติด #อย่าให้ยาเสพติดมีที่ยืนในสังคมไทย
#กระทรวงมหาดไทย
#130ปีกระทรวงมหาดไทย #130ปีกระทรวงมหาดไทย_บําบัดทุกข์บํารุงสุข
#SEPtoSDGs #SDGsforAll #ChangeforGood
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม บุกเซอร์ไพรส์งานไกล่เกลี่ย ชวนลูกหนี้ร่วมงานปลดภาระ เผย 2 วันไกล่เกลี่ยแล้ว 2,297 ราย ทุนทรัพย์ 1,128 ล้านบาท
วันเสาร์ที่ 10 กันยายน 2565
รัฐมนตรีว่าการกระทรวงยุติธรรม บุกเซอร์ไพรส์งานไกล่เกลี่ย ชวนลูกหนี้ร่วมงานปลดภาระ เผย 2 วันไกล่เกลี่ยแล้ว 2,297 ราย ทุนทรัพย์ 1,128 ล้านบาท
รัฐมนตรีว่าการกระทรวงยุติธรรม บุกเซอร์ไพรส์งานไกล่เกลี่ย ชวนลูกหนี้ร่วมงานปลดภาระ เผย 2 วันไกล่เกลี่ยแล้ว 2,297 ราย ทุนทรัพย์ 1,128 ล้านบาท หนุ่มกู้กยศ.ได้ส่วนลดจ่ายแค่ 284 บาทปิดบัญชี สาวค้ําประกันซื้อรถโตโยต้าได้ส่วนลด 1 แสนบาท
เมื่อวันที่ 10 กันยายน 2565 เวลา 10.00 น. ที่อิมแพ็ค เอ็กซิบิชั่น ฮอลล์ 5 เมืองทองธานี ผู้สื่อข่าวรายงานว่า นายสมศักดิ์ เทพสุทิน รมว.ยุติธรรม ได้เดินทางมาเซอร์ไพรส์ยังงานมหกรรมไกล่เกลี่ยหนี้สินครัวเรือนและหนี้ SMEs เพื่อติดตามและร่วมการไกล่เกลี่ยด้วยตัวเอง โดยมีนางทัศนีย์ เปาอินทร์ อธิบดีกรมบังคับคดี และนายเรืองศักดิ์ สุวารี อธิบดีกรมคุ้มครองสิทธิเสรีภาพให้การต้อนรับ ซึ่งบรรยากาศเป็นไปอย่างคึกคัก มีประชาชนทยอยเข้าร่วมงานอย่างหนาตา
โดยรายแรก เป็นหนี้ก่อนฟ้อง กยศ. 208,000 บาท ชําระไปแล้วเหลือ 67,784 บาท ผ่อนมา 10 กว่าปี ผลการไกล่เกลี่ยกยศ. ลดดอกเบี้ยให้ 67,500 บาท เหลือต้องชําระปิดบัญชีเพียง 284 บาท โดยทางชายหนุ่มลูกหนี้ กล่าวว่า ต้องขอบคุณงานดีๆแบบนี้ หลังมีเจ้าหน้าที่ติดต่อมาแจ้งสิทธิประโยชน์ หากตนไม่มางานนี้จะไม่รู้เลยว่าได้รับส่วนลด วันนี้จ่ายแค่ 284 บาท ถือว่าได้ประโยชน์มาก โดยเจ้าหน้าที่ให้คําแนะนําอย่างดี สําหรับผู้กู้ที่ผิดพลาด เรามีโอกาสแล้วต้องไขว่คว้าโอกาส
รายต่อมาเป็นหนี้ หลังฟ้อง กยศ. เป็นเงิน 225,000 บาท และถูกยึดที่ดิน 3 ไร่ ผลการเจรจา กยศ. ลดให้ 72,000 บาท และงดการยึดทรัพย์ อีกรายค้ําประกันรถยนต์ ของบริษัท โตโยต้า ลิสซิ่ง เป็นเงิน 1,100,000 บาท คืนรถขายได้ 400,000 บาท ชําระไปแล้ว 400,000 บาท เหลือต้องชําระรวมค่าปรับเป็นเงิน 250,000 บาท ผลการเจรจาทางโตโยต้าลดให้เหลือจ่าย 100,000 บาท ปิดบัญชี
จากนั้น นายสมศักดิ์ ให้สัมภาษณ์ว่า ตนอยากเชิญชวนพี่น้องที่เป็นหนี้ ทั้งก่อนฟ้องและหลังฟ้องมาร่วมงานนี้ จะได้ส่วนลดมากมาย เป็นเรื่องที่ดี งานนี้ยังมีพรุ่งนี้อีกวันหนึ่ง อยากให้พี่น้องสละเวลาเข้ามาที่งาน โดยบรรยากาศงาน 2 วัน มีผู้เข้าไกล่เกลี่ยแล้ว 2,297 ราย ทุนทรัพย์ 1,128 ล้านบาท ซึ่งวันนี้ดูบรรยากาศมีคนมามากกว่า 2 วันแรก แต่ยังมีอีกเยอะที่ไม่ได้มา ตนอยากให้ทุกคนมาใช้สิทธิมากๆ ส่วนปีงบประมาณหน้าต้องหารือกันก่อน ยังไม่แน่ใจว่าจะจัดงานแบบนี้ได้อีกหรือไม่ โดยในงานมีสถาบันการเงิน 22 แห่งเข้าร่วมงาน มาพูดคุยกันได้ สามารถผ่อนชําระได้ตามกําลัง โดยหลังจบงานนี้คาดว่ายอดรวมผู้เข้าไกล่เกลี่ยตั้งแต่เริ่มโครงการจะได้ถึงแสนคน
"กระทรวงยุติธรรมนําร่องการแก้หนี้ให้แล้ว กระทรวงอื่นๆ คงจะมีนโยบายตามมา โดยเราจะต้องเน้นการสร้างการเรียนรู้ วางแผนด้านการเงินและการวินัยทางการเงินให้กับประชาชนด้วย เพื่อให้การแก้หนี้เป็นไปอย่างมีประสิทธิภาพ"นายสมศักดิ์ กล่าว
ต่อมาเวลา 11.00 น. นายวิษณุ เครืองาม รองนายกรัฐมนตรี ได้เดินทางมายังงานไกล่เกลี่ย เพื่อร่วมติดตามและชมการไกล่เกลี่ยด้วย โดยลูกหนี้กู้ กยศ. ตั้งแต่ปี 2541 เป็นเงิน 258,800 บาท ส่งมาแล้ว 345,220 บาท เหลือเงินต้น ดอกเบี้ยและค่าปรับ รวมเป็นเงิน 30,494 บาท โดยทาง กยศ. ยกหนี้ให้ปิดบัญชี ทางลูกหนี้ได้กล่าวขอบคุณ รัฐบาลและหน่วยงานที่เกี่ยวข้องที่จัดโครงการดีๆแบบนี้ จนหมดหนี้ได้
รัฐบาลไทย-ข่าวทำเนียบรัฐบาล-รมว.แรงงาน เป็นห่วงแรงงาน ดัน “โรงงานสีขาว” และ “มยส.” แก้ปัญหายาเสพติดในสถานประกอบกิจการ
วันศุกร์ที่ 7 ตุลาคม 2565
รมว.แรงงาน เป็นห่วงแรงงาน ดัน “โรงงานสีขาว” และ “มยส.” แก้ปัญหายาเสพติดในสถานประกอบกิจการ
รมว.แรงงาน ห่วงแรงงานในสถานประกอบกิจการ ผลักดันโครงการ “โรงงานสีขาว” และ มาตรฐานการป้องกันและแก้ไขปัญหายาเสพติดในสถานประกอบกิจการ (มยส.) เสริมสร้างสถานประกอบกิจการให้มีระบบการป้องกันและแก้ไขปัญหายาเสพติดอย่างมีประสิทธิภาพและยั่งยืน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่าสถานการณ์ปัญหายาเสพติดเป็นปัญหาที่สําคัญของชาติซึ่งนับวันยิ่งทวีความรุนแรงมากยิ่งขึ้น ก่อให้เกิดความเสียหายต่างๆต่อชีวิตผู้เสพ ครอบครัว สังคม และประเทศชาติอย่างมหาศาล โดยพบว่ากลุ่มผู้เสพยาเสพติดส่วนใหญ่นั้นมีช่วงอายุระหว่าง15 – 50 ปี ซึ่งอยู่ในวัยกําลังแรงงาน ถือเป็นกลุ่มแรงงานที่สําคัญในการขับเคลื่อนประเทศชาติ หากสูญเสียกลุ่มแรงงานเหล่านี้จากยาเสพติด ก็อาจจะส่งผลกระทบต่อสังคม และเศรษฐกิจของประเทศชาติ รัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พลเอกประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน ได้ให้ความสําคัญต่อการหยุดยั้งการแพร่ระบาดของปัญหายาเสพติด พร้อมทั้งห่วงใยคุณภาพชีวิตแรงงานที่อาจจะได้รับผลกระทบจากปัญหาดังกล่าว จึงได้สั่งการให้กระทรวงแรงงานเข้าไปดูแลกลุ่มผู้ใช้แรงงานในสถานประกอบกิจการให้ห่างไกลจากยาเสพติด ผมจึงได้มอบหมายให้กรมสวัสดิการและคุ้มครองแรงงาน ร่วมกับหน่วยงานที่เกี่ยวข้องลงพื้นที่ตรวจสถานประกอบกิจการ เพื่อค้นหาสารเสพติดและตรวจสุขภาวะทางอารมณ์ของลูกจ้าง ตามโครงการ “โรงงานสีขาว” และมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) อย่างเข้มข้น เพื่อเสริมสร้างสถานประกอบกิจการให้มีระบบการป้องกัน และแก้ไขปัญหายาเสพติดอย่างมีประสิทธิภาพและยั่งยืน ทําให้แรงงานมีสุขภาพและคุณภาพชีวิตที่ดี
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมฯได้ดําเนินการตามข้อสั่งการของรัฐมนตรีว่าการกระทรวงแรงงาน โดยได้มอบหมายให้สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ ผลักดันโครงการ “โรงงานสีขาว” และมาตรฐานการป้องกันและแก้ไขปัญหายาเสพติดในสถานประกอบกิจการ (มยส.)ให้เป็นรูปธรรมมากยิ่งขึ้น สําหรับกรณีตรวจพบการใช้สารเสพติดของลูกจ้าง ขอให้นายจ้างส่งลูกจ้างเข้ารับการบําบัดรักษา และให้โอกาสลูกจ้างกลับเข้าทํางานเพื่อเริ่มต้นชีวิตใหม่ที่ดีขึ้นต่อไป ทั้งนี้ สามารถข้อมูลเพิ่มเติมได้ที่ กองสวัสดิการแรงงาน โทร. 0 2660 2177 หรือสํานักงานสวัสดิการและคุ้มครองแรงงานจังหวัดทุกจังหวัดหรือสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-งวด 1 ตค นี้ เพิ่มสลากดิจิทัลเป็น 12.8 ล้านฉบับ  ย้ำเพิ่มปริมาณสลากดิจิทัลแบบค่อยเป็นค่อยไป
วันอังคารที่ 13 กันยายน 2565
งวด 1 ตค นี้ เพิ่มสลากดิจิทัลเป็น 12.8 ล้านฉบับ  ย้ําเพิ่มปริมาณสลากดิจิทัลแบบค่อยเป็นค่อยไป
"อนุชา" เผย งวด 1 ตค นี้ เพิ่มสลากดิจิทัลเป็น 12.8 ล้านฉบับ ย้ําเพิ่มปริมาณสลากดิจิทัลแบบค่อยเป็นค่อยไป เพื่อรักษาสมดุลระหว่างสลากใบและระบบดิจิทัล พร้อมเพิ่มจุดจําหน่ายสลาก 80 เป็น 1,076 จุด ทั่วประเทศ
วันนี้ (วันที่ 13 กันยายน 2565) เวลา 16.30 น. ที่ห้องประชุม 301 ชั้น 3 ตึกบัญชาการ ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการแก้ไขปัญหาการจําหน่ายสลากเกินราคา พร้อมด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยถึงความคืบหน้าการแก้ไขปัญหาสลากเกินราคาว่า สํานักงานสลากฯ ได้ดําเนินมาตรการแก้ไขปัญหาสลากเกินราคาตามโร้ดแมปที่วางไว้อย่างต่อเนื่อง การจําหน่ายสลากดิจิทัล จากการจําหน่ายสลาก 6 งวดที่ผ่านมา ถือว่าประสบความสําเร็จอย่างมากในการแก้ไขปัญหาสลากเกินราคา ทําให้เห็นว่า สลากราคา 80 บาทมีอยู่จริง ประชาชนให้ความสนใจ เมื่อถูกรางวัลก็ขึ้นเงินรางวัล สะดวก ง่าย ไม่ยุ่งยาก สําหรับงวด 1 ตุลาคม 2565 จะเพิ่มสลากเข้าไปในระบบดิจิทัลเป็น 12,879,500 ฉบับ จํานวนตัวแทนจําหน่าย 25,759 ราย พร้อมกันนั้น ก็ได้เพิ่มจุดจําหน่ายสลาก 80 เป็น 1,076 จุด กระจายอยู่ทั่วประเทศและในระยะต่อไป จะมีการจําหน่ายที่จุดบริการน้ํามันทั่วประเทศด้วย
สําหรับการบังคับใช้กฎหมาย กับแพลตฟอร์มที่กระทําผิดกฎหมายในความผิดฐานเสนอขายหรือขายสลากกินแบ่งรัฐบาลเกินกว่าราคาที่กําหนดในสลากกินแบ่งรัฐบาลในระบบออนไลน์ทั่วประเทศ ขณะนี้มีทั้งหมด 17 แพลตฟอร์ม มีข้อกฎหมายที่เกี่ยวข้องในการดําเนินคดีแตกต่างกันไป ไม่ว่าจะเป็นความผิดตาม พรบ.สํานักงานสลากกินแบ่งรัฐบาล พ.ศ.2517 และที่แก้ไขเพิ่มเติม พรบ.ขายตรงและตลาดแบบตรง พ.ศ.2545 และที่แก้ไขเพิ่มเติม พรบ.คุ้มครองผู้บริโภค พรบ.คอมพิวเตอร์ พรบ.การพนัน และข้อหาฉ้อโกงประชาชน ซึ่งขณะนี้อยู่ระหว่างดําเนินการยื่นคําร้องต่อศาลเพื่อขอปิดเว็บไซต์ที่กระทําความผิด และต้องรอฟังคําสั่งศาล ในช่วงปลายเดือนนี้ต่อไป
รัฐมนตรีประจําสํานักนายกรัฐมนตรี กล่าวในตอนท้ายว่า รัฐบาลมีความมุ่งหมายและตั้งใจจริงที่จะแก้ไขปัญหาสลากเกินราคา อย่างไรก็ตาม ขอให้ผู้ซื้อรักษาสิทธิ์ของตนเองโดยการซื้อสลากตามราคา ในช่องทางที่สํานักงานฯ ดําเนินการให้ และช่วยกันปฏิเสธการซื้อสลากเกินราคา เพื่อให้การแก้ไขปัญหาเป็นไปอย่างยั่งยืน
รัฐบาลไทย-ข่าวทำเนียบรัฐบาล-นายกฯ ขอให้ทุกส่วนราชการทั่วประเทศ ลดธงครึ่งเสา 1 วันเป็นกรณีพิเศษ เพื่อแสดงความอาลัยต่อเหตุการณ์ที่ จ. หนองบัวลำภู
วันศุกร์ที่ 7 ตุลาคม 2565
นายกฯ ขอให้ทุกส่วนราชการทั่วประเทศ ลดธงครึ่งเสา 1 วันเป็นกรณีพิเศษ เพื่อแสดงความอาลัยต่อเหตุการณ์ที่ จ. หนองบัวลําภู
นายกฯ ขอให้ทุกส่วนราชการทั่วประเทศ ลดธงครึ่งเสา 1 วันเป็นกรณีพิเศษ เพื่อแสดงความอาลัยต่อเหตุการณ์ที่ จ. หนองบัวลําภู
วันนี้ (วันที่ 6 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ต่อกรณีเหตุการณ์โศกนาฏกรรมที่ จ. หนองบัวลําภู ก่อให้เกิดความเสียใจ แก่คนไทยทั้งประเทศนั้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ทุกส่วนราชการทั่วประเทศลดธงครึ่งเสา ในวันพรุ่งนี้ (7 ตุลาคม 2565) เป็นกรณีพิเศษ 1 วัน เพื่อแสดงความอาลัยต่อการเสียชีวิต ครอบครัวผู้เสียชีวิต และผู้บาดเจ็บ
นายอนุชาฯ กล่าวว่า “นายกรัฐมนตรีเสียใจอย่างสุดซึ้งต่อเหตุการณ์ที่เกิดขึ้น เป็นเหตุการณ์ที่ไม่มีใครอยากให้เกิด และขอให้คนไทยทุกคนให้กําลังใจซึ่งกันและกัน ร่วมผ่านช่วงเวลาแห่งความสูญเสียที่โหดร้ายนี้ไปด้วยกัน”